PATVIRTINTA

 Radviliškio r. Šeduvos lopšelio-darželio

 direktoriaus 2015 m. rugpjūčio 20 d.

 įsakymu Nr. V-84 (B)

 **RADVILIŠKIO R. ŠEDUVOS LOPŠELIO-DARŽELIO**

**APGAULĖS IR KORUPCIJOS PREVENCIJOS TVARKOS APRAŠAS**

**I. BENDROSIOS NUOSTATOS**

1. Radviliškio r. Šeduvos lopšelio-darželio (toliau – lopšelis-darželis) apgaulės ir korupcijos prevencijos tvarkos aprašas (toliau – aprašas) reglamentuoja korupcijos prevencijos priemones, korupcijos prevencijos proceso organizavimą, korupcijos prevencijos priemonių įgyvendinimo koordinavimą bei kontrolę.

2. Apraše vartojama sąvoka:

**korupcijos pasireiškimo tikimybė** – prielaida, kad lopšelyje-darželyje, įgyvendinant jai nustatytus uždavinius, gali kilti pavojus pasireikšti korupcijai padarant korupcinio pobūdžio nusikalstamas ir kitas su korupcija susijusias veikas.

**II. APGAULĖS IR KORUPCIJOS PREVENCIJOS PRIEMONĖS**

3. Lopšelio-darželio apgaulės ir korupcijos prevencijos priemonės yra šios:

3.1. veiklos sričių, kuriose yra didelė korupcijos pasireiškimo tikimybė, nustatymas, analizė ir vertinimas;

3.2. apgaulės ir korupcijos prevencijos programos ir jos įgyvendinimo priemonių plano sudarymas, vykdymo koordinavimas ir kontrolė;

3.3. informacijos apie asmenis, įgaliotus vykdyti korupcijos prevenciją ir jos kontrolę;

3.4. visuomenės informavimas.

**III. APGAULĖS IR KORUPCIJOS PREVENCIJOS PROCESO ORGANIZAVIMAS**

4. Lopšelyje-darželyje asmenys, įgalioti vykdyti apgaulės ir korupcijos prevenciją ir jos kontrolę, koordinuoja ir kontroliuoja apgaulės ir korupcijos prevencijos priemonių įgyvendinimą lopšelyje-darželyje.

**IV. VEIKLOS SRIČIŲ, KURIOSE YRA DIDELĖ APGAULĖS IR KORUPCIJOS PASIREIŠKIMO TIKIMYBĖ, ANALIZĖ IR VERTINIMAS**

5. Siekiant užtikrinti efektyvią apgaulės ir korupcijos prevenciją, lopšelyje-darželyje atliekama veiklos sričių, kuriose yra didelė korupcijos pasireiškimo tikimybė, analizė ir vertinimas:

5.1.viešųjų pirkimų organizavimas lopšelyje-darželyje;

5.2. lopšelio-darželio biudžeto naudojimas;

5.3. vaikų priėmimo į lopšelį-darželį organizavimas;

5.4. darbuotojų personalo formavimas.

6. Lopšelio-darželio asmenys, įgalioti vykdyti apgaulės ir korupcijos prevenciją ir jos kontrolę, pateikia direktoriui siūlymus ir, vadovaudamiesi korupcijos pasireiškimo tikimybės nustatymo kriterijais, parengia priemonių planą veiklos sritims atlikti analizę ir įvertinti  iki einamųjų metų pabaigos.

7. Veiklos sričių, kuriose egzistuoja tikimybė apgaulės ir korupcijos apraiškoms priemonių planas pristatomas lopšelio-darželio tarybai. Lopšelio-darželio tarybai pritarus, rekomenduojamos veiklos sritys gali būti įtrauktos į priemonių planą.

8. Veiklos analizė ir vertinimas atliekami kiekvienų metų IV ketvirtį.

9. Veiklos analizę ir vertinimą lopšelyje-darželyje atlieka asmenys,  įgalioti vykdyti apgaulės ir korupcijos prevenciją ir jos kontrolę.

10. Įgalioti asmenys pateikia lopšelio-darželio veiklos sričių, kuriose egzistuoja didelė korupcijos pasireiškimo tikimybė, nustatymo ir vertinimo aprašymus lopšelio-darželio direktoriui, kuris ne vėliau kaip per mėnesį priima sprendimus dėl pateiktos informacijos bei siūlymų įgyvendinimo.

11. Lopšelio-darželio direktorius išvadas apie veiklos sritis, kuriose egzistuoja didelė apgaulės ir korupcijos pasireiškimo tikimybė, pateikia lopšelio-darželio tarybai.

**V. ANTIKORUPCIJOS PREVENCIJOS  PROGRAMOS, JOS ĮGYVENDINIMO PRIEMONIŲ PLANO SUDARYMAS, VYKDYMO KOORDINAVIMAS IR KONTROLĖ**

12. Apgaulės ir korupcijos prevencijos Programos priemonių planus tvirtina  lopšelio-darželio direktorius, suderinęs su lopšelio-darželio taryba.

13. Apgaulės ir korupcijos prevencijos Programos priemonių vykdytojai kiekvienais metais iki sausio 1 dienos pateikia analizę už Programos priemonių įgyvendinimo organizavimą ir kontrolę atsakingiems asmenims.

14. Lopšelio-darželio asmenys, įgalioti vykdyti apgaulės ir korupcijos prevenciją ir jos kontrolę,  apibendrina informaciją apie priemonių įgyvendinimą ir  kiekvienais metais iki vasario 1 d. teikia išvadas lopšelio-darželio Tarybai.

15.  Apgaulės ir korupcijos prevencijos programos priemonių planas ir analizė skelbiami lopšelio-darželio  tinklapyje [www.seduvosld.radviliskis.lm.lt](http://www.seduvosld.radviliskis.lm.lt)

**VI. INFORMACIJA APIE ASMENIS, ĮGALIOTUS VYKDYTI APGAULĖS IR KORUPCIJOS PREVENCIJOS PROGRAMĄ**

16. Informaciją apie asmenis įgaliotus vykdyti apgaulės ir korupcijos prevencijos programą ir jos priemones, teikia Korupcijos prevencijos įstatymo 9 straipsnyje nurodytais pagrindais.

**VII. BAIGIAMOSIOS NUOSTATOS**

17. Šio aprašo nuostatas įgyvendina lopšelio-darželio darbuotojai;

18. Šio aprašo nuostatų įgyvendinimą koordinuoja ir kontroliuoja lopšelio-darželio direktorius.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_